# Eratosthenes (cràter)

Eratosthenes és un cràter d'impacte relativament profund de la Lluna que està situat entre les regions lunars de Mare Imbrium i el Sinus Aestuum. Forma els confins occidentals de la serralada muntanyosa dels Montes Apenninus. El cràter presenta unes vores circulars ben definides, parets internes terraplenades, pics muntanyosos centrals, un terra irregular i un terraplè exterior d'ejeccions. No presenta una estructura radial pròpia, però cap al sud-oest es veuen els radis prominents del cràter Copernicus.
S'estima que la seva formació es remunta a 3.200 milions d'anys, data del començament del període geològic lunar conegut com a període eratostenià.
Amb un angle solar baix el cràter esdevé prominent a causa de les ombres que produeixen les seves vores. Quan el Sol incideix zenitalment, el cràter es confon visualment amb l'entorn, i resulta més difícil de localitzar.
El 1924, William H. Pickering observà taques fosques en el cràter que variaven de manera regular durant el dia lunar i que semblava que les taques migraven sobre la superfície, llavors especulà amb la idea que es tractava d'un ramat d'algun tipus de vida de petites dimensions. La idea rebé certa notorietat pel prestigi de què gaudia Pickering.

## Cràters satèl·lits

Per convenció aquestes formacions s'identifiquen sobre els mapes lunars situant una lletra al costat del punt central del cràter més proper a Eratosthenes.
| Eratosthenes | Latitud | Longitud | Diàmetre |
| A | 18.4° N | 8.3° W | 6 km |
| B | 18.7° N | 8.7° W | 5 km |
| C | 16.9° N | 12.4° W | 5 km |
| D | 17.5° N | 10.9° W | 4 km |
| E | 18.0° N | 10.9° W | 4 km |
| F | 17.7° N | 9.9° W | 4 km |
| H | 13.3° N | 12.2° W | 3 km |
| K | 12.9° N | 9.2° W | 5 km |
| M | 14.0° N | 13.6° W | 4 km |
| Z | 13.8° N | 14.1° W | 1 km |

## Vegeu també

* Llista de cràters lunars
* Selenografia

## Referències

* ↑ «Terraces in Eratosthenes Crater». Arxivat de l'original el 2011-11-22. [Consulta: 13 novembre 2011].(anglès)
* ↑ «Eratosthenes Crater and the Lunar Timescale».(anglès)
* ↑ «Eratosthenes». Popular astronomy, 269, 287, 312, i 317, 1919-25.(anglès)

## Bibliografia

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.